el el el el el el el el el el el el el el el el el el el el el el ru el el el el el el de el el el el el el el el el el el el el el el el el el el el el el el el de el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el en el el de el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el en el el el el en el it it en el it it en el el it en el el it it el el it en el el de fr el el it it el el it en el el it fr el el it de el el es fr el el it en el el it fr el el it fr el el it fr el it it en el it es fr it en el el el en el el it en el el el el de el el it en el el it fr el el it el en en en en el el el en el en en en en fr en en en el el en en en en en en en en en en en en el en en en en en en en en en de en en el en en de en el en en en fr en en en en en en en en en en en en en hu en en en en en en en en hu en en en en hu en en en en hu hu uk hu hu en en fr el hu en en en hu en en en en hu hu pt en en en en en en en en en en en en en en fr en en en en en en en en en en en en fr en en en en el en en en en el fr en en en en en en en en en en en en en el el en en en en en en el en en el en en en en en en en en en en en en en en en el en en hu fr fr en en en en el en en en en en en es en en en en en en en en en en en hu en en en en en en en en en en en en en en en en en en en en en en en en en en en en el en en en en en en en en en en en fr el en en el el el el el el el it el el el el el el el el el el el el el el el
Αυτό το λήμμα χρειάζεται μορφοποίηση ώστε να ανταποκρίνεται στις προδιαγραφές μορφοποίησης της Βικιπαίδειας. Αυτό μπορεί να σημαίνει την δημιουργία εσωτερικών συνδέσμων, επικεφαλίδων, παραγράφων κλπ.
Για περαιτέρω βοήθεια, δείτε τις σελίδες Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.
Η Καίτη Γαρμπή (γεν. 8 Ιουνίου 1961) είναι Ελληνίδα τραγουδίστρια.[1][2]
δεδομένα (π • σ • ε )
Μετράει ήδη πάνω από 30 χρόνια επιτυχημένης παρουσίας στην ελληνική δισκογραφία αποτελώντας μία από τις πιο εμπορικές ερμηνεύτριες στην Ελλάδα με πάνω από 2.000.000 πωλήσεις δίσκων.[3][4][5][6] Η Καίτη Γαρμπή είναι παντρεμένη από το 1997 με τον επίσης τραγουδιστή Διονύση Σχοινά και έχουν ένα γιο, τον Δημήτρη που γεννήθηκε στις 11 Νοεμβρίου 1999.[7][8][9][10] Η πρόταση γάμου του τραγουδιστή στη τραγουδίστρια έλαβε χώρα στον αέρα του τηλεοπτικού σόου του Mega Channel, Μπράβο, με παρουσιάστρια τη Ρούλα Κορομηλά τη παραμονή Πρωτοχρονιάς του 1997.[11][12] Έχοντας συνεργαστεί με πολλούς δημιουργούς έχει δεκάδες επιτυχίες στο ενεργητικό της, ενώ είναι η μόνη Ελληνίδα καλλιτέχνιδα που έχει περισσότερα από 30 ντουέτα στη δισκογραφία. Χαρακτηρισμοί που της έχουν αποδοθεί από το καλλιτεχνικό ρεπορτάζ είναι "διαχρονική τραγουδίστρια", "αυθεντική σταρ", "φωνή της καρδιάς μας", "Ελληνίδα ντίβα" και "πρώτη μούσα του Φοίβου".[13] Ανήκει στο δυναμικό της Panik Platinum από το 2015.[14][15]
3 1989-1992: Οι πρώτες κυκλοφορίες
4 1993: Eurovision, Ως Τον Παράδεισο
5 1994-1996: Ατόφιο Χρυσάφι, Αρχίζω Πόλεμο
7 1998-1999: Χριστούγεννα Με Την Καίτη, Δώρο Θεού
8 2000-2001: Το Κάτι, Τι Θέλουνε Τα Μάτια Σου, Απλά Τα Πράγματα
9 2002-2004: Μια Καρδιά, Έμμονες Ιδέες, Γαλάζιο Και Λευκό
10 2005-2006: Έχω Στα Μάτια Ουρανό, Πως Αλλάζει Ο Καιρός
11 2007: Επτά Θανάσιμες Πεθερές, 18 Χρόνια LIVE
14 2012: Buona Vita, 20 χρόνια Φοίβος, ODEON KOSMOPOLIS
15 2013: Από Καρδιάς, Buona Vita
16 2013-2014: Περίεργες Μέρες, ΦΩΤΑΕΡΙΟ
17 2014-2015: MAGIQUE SALLE DE MUSIQUE, Οι Γαμπροί Της Ευτυχίας, "Ελεύθερη", CENTRAL
18 2015-2016: "Άψυχα Πράγματα", 80's The Μusical, APOTHEKE LIVE CLUBBING, Νέα singles
19 2016-2017: ΦΩΣ, Νέα singles, Mini καλοκαιρινή περιοδεία
20 2017-2018: Σπάσε Τους Δείκτες, Kaitoji, STAGE LIVE, ΙΕΡΑ ΟΔΟΣ, ΑΚΡΩΤΗΡΙ
21 2018-19: Εμφανίσεις στο εξωτερικό, Καλλιτεχνική επανασύνδεση με τον Φοίβο, Νέα singles, 30 χρόνια καριέρας
22 2019-20: ΕΝΑΣΤΡΟΝ, 30 Χρόνια Live δίσκος, Νέα singles
23 2020-21: Νέα singles, Μην Αρχίζεις Τη Μουρμούρα, House Of Fame
24 2021-22: Νέα singles, Επανακυκλοφορία των "Χριστούγεννα Με Την Καίτη" & "Ευαισθησίες"
Η Καίτη Γαρμπή ξεκίνησε τη καριέρα της μαζί με τη μικρότερη αδερφή της Λιάνα, ως «αδελφές Γαρμπή», το καλοκαίρι του 1977, όταν ήταν μόλις 16 χρονών και η Λιάνα μόλις 13.
Ως «αδελφές Γαρμπή» είναι περισσότερο γνωστές για τη συνεργασία τους με τον Γιάννη Φλωρινιώτη.[16][17]
Στα μέσα της δεκαετίας του 1980, η Λιάνα αποφάσισε να παντρευτεί και να σταματήσει το τραγούδι και έτσι η Καίτη ξεκίνησε τη solo καριέρα της. Η πρώτη της ηχογράφηση ήταν το "Στο Σαιν Τροπέ", μια διασκευή του "St. Tropez Twist", το οποίο συμπεριλήφθηκε στη συλλογή Τα Δέκα Δεκάρια το 1987, όπου συμμετείχαν και άλλοι καλλιτέχνες όπως η Μαντώ, η Πωλίνα και η Σοφία Βόσσου. Η συλλογή συνεχίστηκε με τη Καίτη να ηχογραφεί δύο διασκευές ξένων τραγουδιών, το "Αχ, Αυτό Μ' Αρέσει" (That’s The Way I Like It) και το "Ζω Να Σ' Αγαπώ".[18] Η επιτυχία της τράβηξε το ενδιαφέρον των μουσικών παραγωγών της τότε CBS Record (που από το 1991 έγινε Sony Music), με την οποία υπέγραψε το πρώτο της συμβόλαιο το 1986.
1989-1992: Οι πρώτες κυκλοφορίες
Τον Απρίλιο του 1989, έναν χρόνο μετά την ένταξη της στην CBS, κυκλοφόρησε ο πρώτος της προσωπικός δίσκος με τίτλο Πρόβα.[19] Παραγωγός και βασικός συνεργάτης της στα πρώτα δισκογραφικά της βήματα και μέχρι το 2005 ήταν ο Γιάννης Δουλάμης. Με το ομότιτλο τραγούδι, καθώς και το βιντεοκλίπ του τραγουδιού, η Καίτη έκανε αισθητή για πρώτη φορά τη παρουσία της στα τότε μουσικά δρώμενα της Ελλάδας. Ο δίσκος περιείχε δέκα τραγούδια, πέντε σε μουσική και στίχους του Γιάννη Καραλή, ένα σε στίχους και μουσική του Πάνου Τσαπάρα, και τέσσερις διασκευές ξένων ποπ επιτυχιών και σε ελληνικούς στίχους του Πάνου Τσαπάρα.
Τον Μάιο του 1990 κυκλοφόρησε τον δεύτερο προσωπικό της δίσκο με τίτλο Γυαλιά Καρφιά, το οποίο σημειώνει επιτυχία με τραγούδια όπως το ομότιτλο, το «Φαντασματάκι», το "Το Τζίνι" και το «Ψεματάκι», τα οποία γίνονται ραδιοφωνικές επιτυχίες και τα δύο πρώτα κυκλοφόρησαν με βιντεοκλίπ.[20]
Στις 27 Σεπτεμβρίου του 1991 κυκλοφόρησε τον τρίτο προσωπικό της δίσκο με τίτλο Ένταλμα Συλλήψεως, το οποίο έφτασε τις 30.000 πωλήσεις κερδίζοντας τη πρώτη χρυσή διάκριση.[21] Περιέχει δέκα καινούργια τραγούδια, από τα οποία προέκυψαν και άλλες επιτυχίες όπως το ομότιτλο, το "Πρόσωπο Με Πρόσωπο", το "Φήμες" κ.α. Επίσης συμπεριλήφθηκαν στον δίσκο αυτό και κάποια τραγούδια από τους προηγούμενους δίσκους της που είχαν σημειώσει επιτυχία.
Στις 16 Οκτωβρίου του 1992 κυκλοφόρησε ο τέταρτος προσωπικός της δίσκος με τίτλο Του Φεγγαριού Αναπνοές. Ήταν ο δίσκος που τη καθιέρωσε ως ένα από τα πλέον υποσχόμενα ονόματα στον χώρο της ελληνικής μουσικής, καθώς περιείχε το τραγούδι "Πες Το Μ' Ένα Φιλί", τη μεγαλύτερη ως τότε ραδιοφωνική επιτυχία της.[22] Επίσης περιείχε και άλλες επιτυχίες όπως το ομότιτλο, το "Ζήλια Μου", το "Σ' Αγαπώ Πιο Πολύ" κ.α. Μάλιστα, έβγαλε συνολικά έξι βιντεοκλίπ. Παράλληλα, ήταν και ο πρώτος δίσκος της που κινείτο σε πιο ανάμικτο ποπ / λαϊκό στυλ, σε αντίθεση με τους αποκλειστικά ποπ τρεις πρώτους, και έγινε χρυσός ξεπερνώντας τα 40.000 αντίτυπα.[23] Στον δίσκο αυτό, η Καίτη συνεργάστηκε κατά βάση με τον συνθέτη Σπύρο Πάζιο και τη στιχουργό Τασούλα Θωμαϊδου, ωστόσο υπήρχαν και άλλες συμμετοχές με κυριότερη αυτή με τη Ναταλία Γερμανού και τον Νίκο Τερζή στο τραγούδι "Πες Το Μ' Ένα Φιλί". Αρχικά, η Γαρμπή δεν ήθελε να ερμηνεύσει το συγκεκριμένο τραγούδι, όμως τελικά ήταν αυτό που έδωσε τη μεγαλύτερη ώθηση στην καριέρα της ως τότε.[24][25]
1993: Eurovision, Ως Τον Παράδεισο
To 1993 έγινε πρόταση στη Καίτη Γαρμπή από την ΕΡΤ να εκπροσωπήσει την Ελλάδα στο μουσικό διαγωνισμό της Eurovision. Η Καίτη την αποδέχτηκε, ταξίδεψε στην Ιρλανδία, τραγούδησε το "Ελλάδα, Χώρα Του Φωτός" και κατέκτησε την 9η θέση με 64 βαθμούς στις 15 Μαΐου του 1993.[26] Η συμμετοχή της Ελλάδας εκείνη τη χρονιά έμεινε στην ιστορία του διαγωνισμού τόσο λόγω της πολύ ιδιαίτερης παρουσίας της τραγουδίστριας πάνω στη σκηνή όσο για το φόρεμα της Σίλιας Κριθαριώτη που φόρεσε η τραγουδίστρια.[27][28] Επιπλέον, η τραγουδίστρια κατέχει ένα μοναδικό ρεκόρ στην ιστορία της Eurovision, το οποίο μέχρι σήμερα δεν έχει ξεπεραστεί. Συγκεκριμένα, ο φακός εστίασε χωρίς διακοπή αποκλειστικά στο πρόσωπο της Καίτης για 43 ολόκληρα δευτερόλεπτα, κατά τη διάρκεια των οποίων κανένα άλλο πλάνο δεν εμφανίστηκε στην οθόνη.[29]
Στις 8 Οκτωβρίου του 1993 κυκλοφόρησε ο πέμπτος προσωπικός της δίσκος με τίτλο Ως Τον Παράδεισο, ο οποίος συνέχισε την επιτυχία του προηγούμενου δίσκου και συνέβαλε στην ολοένα και αυξανόμενη ανοδική πορεία της Γαρμπή.[30] Έβγαλε μεγάλο αριθμό νέων επιτυχιών όπως το ομότιτλο, το "Ναι, Υπάρχω Εγώ", το "Ο Καφές", το "Ντέρτι" κ.α. Ο δίσκος έγινε γρήγορα χρυσός και αργότερα πλατινένιος, ξεπερνώντας τα 60.000 αντίτυπα. Επίσης, περιέχονται και τέσσερα τραγούδια σε μουσική και στίχους του πρωτοεμφανιζόμενου τότε Φοίβου (ανάμεσα τους και το «Ναι, Υπάρχω Εγώ» που αποτελεί τη πρώτη μεγάλη επιτυχία του συνθέτη), που στάθηκε το ξεκίνημα μιας πετυχημένης συνεργασίας που θα έκανε τους δύο καλλιτέχνες ένα από τα πιο εμπορικά δίδυμα της δεκαετίας των 90's.[31][32][33][34] Παράλληλα, από τη καλλιτεχνική αυτή συνύπαρξη τα επόμενα χρόνια, θα αποδοθεί στη τραγουδίστρια ο τίτλος της "πρώτης μούσας" του συνθέτη.[35][36]
1994-1996: Ατόφιο Χρυσάφι, Αρχίζω Πόλεμο
Ύστερα από τη καθιέρωση της στο ελληνικό πεντάγραμμο ως ενός από τα πιο γνωστά πλέον ονόματα στο χώρο του τραγουδιού, κυκλοφόρησε ο έκτος προσωπικός της δίσκος στις 23 Σεπτεμβρίου του 1994 με τίτλο Ατόφιο Χρυσάφι, για το οποίο κέρδισε και το βραβείο του καλύτερου άλμπουμ στα μουσικά βραβεία Ποπ Κορν του 1995.[37] Το άλμπουμ περιελάμβανε δέκα καινούργια τραγούδια σε μουσική και στίχους των Κώστα Τουρνά (1-5) και Φοίβου (6-10), συνεχίζοντας με το δεύτερο την επιτυχία του προηγούμενου δίσκου. Ο δίσκος έγινε πλατινένιος αγγίζοντας τα 100.000 αντίτυπα και ανακηρύχθηκε ο καλύτερος δίσκος της χρονιάς. Σημείωσε πολλές επιτυχίες με κυριότερες το ομότιτλου του Φοίβου, τα "Ξυπόλυτη Χορεύω" και "Μη Με Συγκρίνεις" του Τουρνά, που τη καθιερώνουν ως πρώτο όνομα.[38] Σύμφωνα μάλιστα με τον παραγωγό της, το "Μη Με Συγκρίνεις" αποτέλεσε τη βάση για τη καριέρα της τραγουδίστριας, ενώ το ίδιο τραγούδι στα μουσικά βραβεία Ποπ Κορν ήταν υποψήφιο για τον καλύτερο στίχο της χρονιάς.
Στις 10 Μαΐου του 1996 η συνεργασία με τον Φοίβο ανανεώθηκε στον έβδομο προσωπικό της δίσκο με τίτλο Αρχίζω Πόλεμο, με τον γνωστό συνθέτη να γράφει τα εννέα από τα δώδεκα τραγούδια του δίσκου. Περιείχε επίσης μια διασκευή, το "Περασμένα Ξεχασμένα" και δύο τραγούδια σε μουσική του Ανδρέα Μέξα και της Σμαρούλας Μαραγκουδάκη. Ο δίσκος αποτέλεσε μια από τις μεγαλύτερες εμπορικές επιτυχίες της δεκαετίας και της ελληνικής δισκογραφίας γενικότερα, αφού έγινε τρεις φορές πλατινένιος σε Ελλάδα[39] και Κύπρο ξεπερνώντας τα 180.000 αντίτυπα και 12.000 αντίτυπα αντίστοιχα.[40][41] Θεωρείται ένας από τους πιο κλασικούς δίσκους της Καίτης και είναι ο δίσκος που έκανε πασίγνωστο τον Φοίβο μέσα από τις μεγάλες επιτυχίες "Θα Μελαγχολήσω" και "Χαμένα".[42][43][44] Το τελευταίο θεωρείται ένα από τα ωραιότερα τραγούδια της ελληνικής δισκογραφίας με μεγάλη αντοχή στο χρόνο.[45][46] Στα μουσικά βραβεία Ποπ Κορν του 1997, ο δίσκος απέσπασε συνολικά τέσσερα βραβεία (Καλύτερος Στίχος για το "Αρχίζω Πόλεμο", Καλύτερη Σύνθεση για το "Θα Μελαγχολήσω", Καλύτερο Χορευτικό Λαϊκό για το "Περασμένα Ξεχασμένα" και Καλύτερος Δίσκος της Χρονιάς).
Κομβικό σημείο στη καριέρα της ήταν η sold out εμφάνιση της τον Μάιο του 1997 στο θέατρο RADIO CITY της Νέας Υόρκης, γνωστό εκεί και ως ο "Ναός της Μουσικής", με την αφίσα της τραγουδίστριας να φιγουράρει δίπλα σε αφίσες καλλιτεχνών παγκοσμίου φήμης.[47][48]
Στις 17 Οκτωβρίου του 1997 κυκλοφόρησε τον όγδοο προσωπικό της δίσκο με τίτλο Ευαισθησίες, ο οποίος συνέχισε το σερί επιτυχιών της τραγουδίστριας με τον Φοίβο. Έγινε τρεις φορές πλατινένιος σε Ελλάδα και Κύπρο αγγίζοντας τα 160.000 αντίτυπα και 14.000 αντίτυπα αντίστοιχα.[49] Η μεγάλη επιτυχία αυτού του δίσκου φάνηκε και από τον αριθμό των τραγουδιών που απέκτησαν βίντεο κλιπ, καθώς τα οκτώ από τα δώδεκα κομμάτια οπτικοποιήθηκαν και με τη κυκλοφορία του δίσκου σημείωσε ρεκόρ πωλήσεων αφού έφτασε τις 50.000 πωλήσεις αφού έγινε πλατινένιος μέσα σε 48 ώρες.[50][51][52] Συν τοις άλλοις, ο δίσκος συνέχισε να βγάζει singles σχεδόν έναν χρόνο μετά τη κυκλοφορία του. Για το ομώνυμο τραγούδι του δίσκου απονεμήθηκε τιμητική πλακέτα από τον ραδιοφωνικό σταθμό Sfera, λόγω του ότι πέτυχε το μεγαλύτερο airplay της χρονιάς.[53] Ο δίσκος αυτός θεωρείται στο είδος του ως μία από τις καλύτερες καλλιτεχνικές στιγμές όχι μόνο της τραγουδίστριας και του συνθέτη, αλλά και της ελληνικής δισκογραφίας των 90's γενικότερα, με τα τραγούδια "Ιεροσυλία" και "Ευαισθησίες" να θεωρούνται κλασικά.[54]
1998-1999: Χριστούγεννα Με Την Καίτη, Δώρο Θεού
Στις 12 Νοεμβρίου του 1998 κυκλοφόρησε τον ένατο προσωπικό της δίσκο με χριστουγεννιάτικα τραγούδια με έντεκα διασκευές μεγάλων ξένων επιτυχιών και τη συνοδεία της παιδικής ορχήστρας του Σπύρου Λάμπρου και του τενόρου, Κωνσταντίνου Παλιατσάρα. Ο δίσκος ονομάστηκε Χριστούγεννα Με Την Καίτη και πλέον είναι πλατινένιος ξεπερνώντας τα 50.000 αντίτυπα και αποτελεί τον μόνο χριστουγεννιάτικο δίσκο που έλαβε χρυσή διάκριση στην Ελλάδα.[55][56][57]
Στις 23 Ιουνίου του 1999 κυκλοφόρησε ο δέκατος προσωπικός της δίσκος με τίτλο Δώρο Θεού, σε συνεργασία με τους συνθέτες Γιώργο Θεοφάνους, Κυριάκο Παπαδόπουλο, αλλά και με άλλους σπουδαίους συνθέτες όπως ο Χρήστος Νικολόπουλος και ο Αντώνης Βαρδής.[58][59][60] Ο δίσκος πέτυχε χρυσή διάκριση τον πρώτο μήνα της κυκλοφορίας του, και στη συνέχεια πλατινένια διάκριση αγγίζοντας τα 80.000 αντίτυπα, καθώς απέσπασε το βραβείο Καλύτερο Εξώφυλλο Δίσκου στα μουσικά βραβεία Ποπ Κορν του 1999. Παρά το ότι θεωρείται ένας από τους καλύτερους -από άποψη αισθητικής και ποιότητας- δίσκους που έχει κυκλοφορήσει η Καίτη, δεν είχε την ανάλογη ραδιοφωνική και εμπορική επιτυχία των προηγούμενων. Η ίδια η τραγουδίστρια απέδωσε το γεγονός στο ότι εκείνη την περίοδο ήταν έγκυος και ως εκ τούτου δεν μπόρεσε να προωθήσει το άλμπουμ, όπως θα του άξιζε.[61] Γι' αυτό άλλωστε προωθήθηκαν σταδιακά μόλις τρία singles, το "Δώρο Θεού", το "Άγκυρες" και το "Απονομή Δικαιοσύνης", τα οποία κατευθείαν με τη κυκλοφορία τους στα ραδιόφωνα και κυκλοφόρησαν με βιντεοκλίπ στους τηλεοπτικούς δέκτες και έγιναν επιτυχίες. Ο εν λόγω δίσκος ήταν αφιερωμένος στον σύζυγο της, καθώς στο ένθετο του CD υπήρχε η εξής αφιέρωση: «Διονύση μου, το Δώρο Θεού είναι χαρισμένο σε σένα που βρίσκεις τρόπο να κάνεις ξεχωριστή τη κάθε συνηθισμένη μέρα μας». Οι στίχοι του ομώνυμου τραγουδιού γράφτηκαν από τη Γιούλα Γεωργίου, η οποία τους εμπνεύστηκε από ένα πραγματικό γεγονός που συνέβη στη Καίτη και τον Διονύση.
2000-2001: Το Κάτι, Τι Θέλουνε Τα Μάτια Σου, Απλά Τα Πράγματα
Στις 10 Απριλίου του 2000, η Καίτη Γαρμπή κυκλοφόρησε τη τελευταία συνεργασία της με τον Φοίβο.[62] Αποτέλεσμα αυτής της συνεργασίας ήταν ο τέσσερις φορές πλατινένιος δίσκος, Το Κάτι, ο οποίος ξεπέρασε σε πωλήσεις τα 200.000 αντίτυπα (που ισοδυναμούν σε παραπάνω από 100.000 δίσκους αφού το άλμπουμ ήταν διπλό), αποτελώντας μάλιστα έναν από τους εμπορικότερους δίσκους της δεκαετίας των 2000's.[63] Χαρακτηριστική είναι και η πορεία του στα τότε charts, αφού παρέμεινε στην κορυφή του τοπ πωλήσεων για αρκετούς μήνες.[64] Αποτελεί το ενδέκατο προσωπικό της άλμπουμ και το πρώτο διπλό της άλμπουμ, το οποίο είναι ουσιαστικά ένα best of που περιέχει επτά νέα τραγούδια του Φοίβου τα οποία έγιναν όλα επιτυχίες, ένα εκ των οποίων είναι ντουέτο με τη Νατάσα Θεοδωρίδου, μία διασκευή δύο παλαιότερων τραγουδιών τους, και είκοσι τρεις παλιές επιτυχίες τους.[65] Το ομώνυμο τραγούδι συζητήθηκε για τους στίχους του όσο κανένα άλλο μέχρι τότε και σκαρφάλωσε στη πρώτη θέση των ραδιοφωνικών επιτυχιών ταυτόχρονα με τη κυκλοφορία του, σημειώνοντας τεράστια επιτυχία και αποτελώντας την επιτυχία του καλοκαιριού του 2000.[66] [67] Ένα άλλο τραγούδι που ξεχώρισε από το δίσκο αυτό είναι η μπαλάντα "Το Λάθος Μου". Στα μουσικά βραβεία Ποπ Κορν του 2001, απέσπασε δύο βραβεία (Καλύτερο Χορευτικό Μοντέρνο Τραγούδι της Χρονιάς για το "Το Κάτι" και Καλύτερο Ντουέτο της Χρονιάς για το "Επιτέλους", βραβείο που μοιράστηκε με τη Νατάσα Θεοδωρίδου).
Στις 15 Δεκεμβρίου του 2000, η Καίτη κυκλοφόρησε το πρώτο της EP, Τι Θέλουνε Τα Μάτια Σου, με τρία νέα τραγούδια και δύο remix του ομότιτλου τραγουδιού.[68] Το ομώνυμο τραγούδι είχαν υπογράψει οι Exis, ένα ποπ-ροκ συγκρότημα. Επιτυχία του συγκεκριμένου CD Single ήταν και το τσιφτετέλι "Άσπρο Ή Μαύρο", διασκευή από αραβικό τραγούδι, και το club remix του ομότιτλου τραγουδιού, το οποίο οπτικοποιήθηκε και κυκλοφόρησε σαν single. Και αυτός ο δίσκος έγινε πλατινένιος φτάνοντας τα 30.000 αντίτυπα. Την ίδια περίοδο συμμετείχε στον δίσκο Κραυγή της Άννας Βίσση στο ντουέτο τους "Καλύτερα Οι Δυο Μας", που είχε μάλιστα οπτικοποιηθεί σε βίντεο κλιπ σε δύο διαφορετικές εκδοχές.[69] Η συνεργασία της Γαρμπή με τη Βίσση στο FEVER τη σεζόν 2000-01 είχε τεράστια εμπορική και καλλιτεχνική επιτυχία, ενώ η ανακοίνωση της συνεργασίας τους είχε αποτελέσει μεγάλη έκπληξη τόσο για τους θαυμαστές τους όσο και για το ευρύ κοινό, καθώς από το 1994 και μέχρι τότε ο life style τύπος τις είχε ανακηρύξει ως τις δύο βασικές αντίπαλες στην ελληνική δισκογραφία και τις πίστες.[70][71][72][73][74][75]
Έναν χρόνο αργότερα, στις 14 Δεκεμβρίου του 2001, κυκλοφόρησε ο δωδέκατος προσωπικός της δίσκος και το δεύτερο διπλό της άλμπουμ με τίτλο Απλά Τα Πράγματα, που έγινε δύο φορές πλατινένιο ξεπερνώντας σε πωλήσεις τα 120.000 αντίτυπα (που ισοδυναμούν σε παραπάνω από 60.000 πωλήσεις).[76] Τα τραγούδια ήταν διαφόρων συνθετών και στιχουργών, με κυριότερους όμως τους Νίκο Τερζή και Κώστα Τουρνά.[77] Το πιο επιτυχημένο τραγούδι του δίσκου ήταν το χασάπικο "Βιάστηκα".[78] Από τον δίσκο ξεχώρισαν τα τραγούδια: "Απλά Τα Πράγματα", "Όταν Σε Χρειάζομαι", "Κραγιόν", "Σαν Τον Εχθρό", "Ακατάλληλη Αγάπη", "Θέλω Απόψε Να Χορέψω", "Αυτό Που Ζήσαμε", "Βάσει Λογικής", "Μόνο Για Σένα", "Ζητάς", "Μόνη Μου" κ.α. Ο δίσκος περιείχε και τη συνέχεια του τραγουδιού "Πες Το Μ' Ένα Φιλί", το "Πες Το Ξανά Μ' Ένα Φιλί" των ίδιων δημιουργών (Νίκος Τερζής, Ναταλία Γερμανού), καθώς το κομμάτι αυτό αποτελεί το πρώτο σίκουελ τραγούδι στην ελληνική δισκογραφία. Στα μουσικά βραβεία Αρίων του 2002, απέσπασε δύο βραβεία (Καλύτερο Άλμπουμ της Χρονιάς και Καλύτερη Σύγχρονη Λαϊκή Τραγουδίστρια, βραβείο που μοιράστηκε μαζί με τη Νατάσα Θεοδωρίδου λόγω ισοψηφίας).[79] Τη σεζόν 2001-02, η Καίτη εμφανίστηκε στην ΙΕΡΑ ΟΔΟ στο πλευρό του Πασχάλη Τερζή, μια συνεργασία που θεωρείται από τις πιο επιτυχημένες της τραγουδίστριας.
2002-2004: Μια Καρδιά, Έμμονες Ιδέες, Γαλάζιο Και Λευκό
Στις 14 Νοεμβρίου του 2002 κυκλοφόρησε το δεύτερο της EP, Μια Καρδιά, με πέντε νέα τραγούδια και έγινε τρεις φορές πλατινένιο.[80] Από το άλμπουμ αυτό ξεχώρισαν τα τραγούδια: "Άντε Γεια", "Μια Καρδιά Την Έχω", "Μ' Έχεις Αρρωστήσει" και το "Θα Μείνει Μεταξύ Μας", ντουέτο με τον Γιώργο Τσαλίκη. Το συγκεκριμένο EP αποτελεί το πιο επιτυχημένο εμπορικά της τραγουδίστριας και ένα από τα πιο εμπορικά cd singles στην ελληνική αγορά με πωλήσεις που αντιστοιχούν σε 60.000 αντίτυπα. Τη σεζόν 2002-03, η Καίτη εμφανιζόταν στον ΑΠΟΛΛΩΝΑ έχοντας στο πλευρό της τον Γιώργο Τσαλίκη και αποτέλεσαν ένα από τα πιο πετυχημένα σχήματα της χρονιάς.[81]
Στις 15 Οκτωβρίου του 2003 κυκλοφόρησε το δέκατο τρίτο προσωπικό της άλμπουμ με τίτλο Έμμονες Ιδέες, το οποίο πέτυχε χρυσή διάκριση τη πρώτη κιόλας εβδομάδα της κυκλοφορίας του, και στη συνέχεια πλατινένια διάκριση σε Ελλάδα και Κύπρο αγγίζοντας τα 50.000 αντίτυπα και τα 10.000 αντίτυπα αντίστοιχα.[82] Πρόκειται για έναν πιο λαϊκό δίσκο με τραγούδια από διάφορους δημιουργούς, ο οποίος περιέχει μια από τις πιο επιτυχημένες μπαλάντες της δεκαετίας, το "Εσένα Μόνο", τραγούδι που έκανε επιτυχία και στα Βαλκάνια.[83][84][85] Από τον δίσκο ξεχώρισαν τα τραγούδια: "Να Περνάς", "Άντρες", "Έμμονες Ιδέες", "Τα Ριψοκίνδυνα", "Άψυχα Πράγματα", "Απόψε, Θεέ Μου, Άναψε Τ' Αστέρια", "Ζήλια" και το "Πόσο Θα 'Θελα", ντουέτο με τον Γιάννη Βαρδή. Είναι μάλιστα και ο πρώτος δίσκος που κυκλοφόρησε με πρόσθετο DVD με βίντεο κλιπ του καλλιτέχνη στην ελληνική αγορά. Την ίδια περίοδο η Καίτη συμμετείχε στο cd single, Καλή Σου Τύχη, του Τόλη Βοσκόπουλου σ' ένα ντουέτο που έγραψε γι' αυτούς η Άντζελα Γκερέκου με τίτλο "Εμείς".[86] Το ντουέτο ηχογραφήθηκε λόγω των εμφανίσεων τους στο REX.[87] Οι δύο καλλιτέχνες προηγουμένως είχαν πραγματοποιήσει αρχικά επιτυχημένες εμφανίσεις στο FOCUS στη Θεσσαλονίκη (Αύγουστο με Οκτώβριο του 2003), ενώ κατόπιν εμφανίζονταν στην Αθήνα στο REX τη σεζόν 2003-04.[88][89]
Στις 5 Αυγούστου του 2004, με αφορμή τη κατάκτηση του Πανευρωπαϊκού Κυπέλλου Ποδοσφαίρου από την Ελλάδα και τους Ολυμπιακούς αγώνες της Αθήνας, κυκλοφόρησε το τρίτο της EP, Γαλάζιο Και Λευκό.[90] Έγινε χρυσό φτάνοντας τα 15.000 αντίτυπα και περιλαμβάνει δύο νέα τραγούδια και τρία remix, από τα οποία ξεχώρισαν το τραγούδι "Καταπληκτικό" και το remix του "Εσένα Μόνο", το οποίο είχε μεγάλη απήχηση και σε άλλες χώρες. Ενδεικτικό της επιτυχίας του remix του «"Εσένα Μόνο" στο εξωτερικό είναι τα εκατομμύρια views από τα βίντεο του τραγουδιού στο YouTube, οι διασκευές του τραγουδιού σε πολλές γλώσσες και τα remix από DJs σε διάφορες χώρες. Την ίδια περίοδο η τραγουδίστρια εμφανιζόταν στα ΑΣΤΕΡΙΑ Γλυφάδας.
2005-2006: Έχω Στα Μάτια Ουρανό, Πως Αλλάζει Ο Καιρός
Στις 29 Απριλίου του 2005, συνεργαζόμενη με τον Χρήστο Δάντη κυκλοφόρησε το δέκατο τέταρτο προσωπικό της άλμπουμ με τίτλο Έχω Στα Μάτια Ουρανό. Ο δίσκος έγινε χρυσός σε Ελλάδα και Κύπρο ξεπερνώντας τα 25.000 αντίτυπα και τα 5.000 αντίτυπα αντίστοιχα. Την ίδια περίοδο, ο Δάντης βρισκόταν σε μία ιδιαίτερα σημαντική στιγμή της καριέρας του αφού ήταν ο συνθέτης του τραγουδιού, με το οποίο θα συμμετείχε η Ελλάδα στο μουσικό διαγωνισμό της Eurovision. Ο δίσκος σημείωσε περισσότερο ραδιοφωνική επιτυχία με τα τραγούδια: "Άκουσε, Αγόρι Μου", "Το Ναρκωτικό Μου", "Έχω Στα Μάτια Ουρανό" και "Spaciba Baby".[91][92] Την ίδια χρονιά εμφανίστηκε στα Mad Video Music Awards 2005, όπου τραγούδησε το "Άκουσε, Αγόρι Μου". Η συγκεκριμένη δισκογραφική δουλειά αποτέλεσε τη τελευταία συνεργασία με τον Γιάννη Δουλάμη, με τον οποίο συνεργαζόταν από την αρχή της καριέρας της. Το φθινόπωρο του ίδιου έτους, η Καίτη εμφανίστηκε μαζί με τον Δάντη στο νυχτερινό κέντρο ODEON της Θεσσαλονίκης. Τη σεζόν 2005-06 εμφανίστηκε στο νυχτερινό κέντρο BODROOM στην Αθήνα, σ' ένα πρόγραμμα με ανατολίτικο χρώμα.[93] Την άνοιξη του 2006 συμμετείχε ως κριτής στο Fame Story 4 του ANT1,[94] ενώ στα Mad Video Music Awards τον Ιούνιο του 2006 το ντουέτο της με τον Χρήστο Δάντη "Spaciba Baby" ήταν υποψήφιο στη κατηγορία (Καλύτερο Video Clip).[95]
Στις 23 Οκτωβρίου του 2006, κυκλοφόρησε το πολυσυλλεκτικό δέκατο πέμπτο προσωπικό της άλμπουμ με τίτλο Πως Αλλάζει Ο Καιρός, τη πρώτη της δισκογραφική δουλειά χωρίς τον Γιάννη Δουλάμη ως παραγωγό της.[96] Από τον δίσκο ξεχώρισαν τραγούδια: "Αυτή", "Πως Αλλάζει Ο Καιρός", "Να Μου Λείπει", "Χάρη Σου Κάνω", "Το Μετά Φοβάμαι", "Τα Παιδικά Σου Μάτια", "Ποιος Είσαι Εσύ" και ο "Ισόβιος Δεσμός", ντουέτο με τον Στάθη Ραφτόπουλο, το οποίο παρουσίασαν ζωντανά σε ζωντανή εκπομπή του Fame Story 4, λίγους μήνες πριν τη κυκλοφορία του άλμπουμ στα δισκοπωλεία. Ο δίσκος έγινε χρυσός ξεπερνώντας τα 15.000 αντίτυπα, καθώς το ομότιτλο τραγούδι κέρδισε τη 1η θέση ως το μεγαλύτερο airplay τη δεκαετία του 2000's. Παράλληλα, η Γαρμπή εμφανιζόταν με τον Αντύπα στα ΑΣΤΕΡΙΑ Γλυφάδας με επιτυχία.
2007: Επτά Θανάσιμες Πεθερές, 18 Χρόνια LIVE
Τον Οκτώβριο του 2007, προβλήθηκε μία σειρά τριών επεισοδίων των Επτά Θανάσιμων Πεθερών, στην οποία η Καίτη Γαρμπή υποδύθηκε την Αθηναία πεθερά, μια τραγουδίστρια της οποίας ο γιος ερωτεύεται τη συνάδελφό της με την οποία τραγουδούν στο ίδιο κέντρο. Η Καίτη Μαρίνη (όπως είναι το ονοματεπώνυμο του ρόλου που υποδύθηκε) αρχικά προσπαθεί με δολοπλοκίες να χωρίσει το ζευγάρι και στη συνέχεια να σκοτώσει την "αντίζηλό" στην αγάπη του γιου της. Η Γαρμπή δέχτηκε την πρόκληση να πρωταγωνιστήσει στη σειρά, καθώς, σύμφωνα με τις τότε φημολογίες, το σενάριο γράφτηκε από θαυμαστή της, ο οποίος δήλωσε πως αν δεν ενσαρκώσει η Γαρμπή τον ρόλο, το σενάριο δε θα γυριζόταν ποτέ. Η Γαρμπή απέσπασε θετικά σχόλια για το εγχείρημά της αυτό, ενώ -έστω και μ' έναν χρόνο καθυστέρηση- προβλήθηκαν μέσω της σειράς τέσσερα τραγούδια από το άλμπουμ της ("Αυτή", "Πως Αλλάζει Ο Καιρός", "Τα Παιδικά Σου Μάτια" και "Ισόβιος Δεσμός").[97][98][99]
Δυο μήνες πριν την προβολή της σειράς, στις 30 Αυγούστου του 2007 η Γαρμπή είχε πραγματοποιήσει μια φιλανθρωπική συναυλία στο Αιγάλεω για τους πυρόπληκτους της Ηλείας. Η συναυλία ηχογραφήθηκε και κυκλοφόρησε το Δεκέμβριο του ίδιου έτους σε έναν διπλό δίσκο με τον οποίο η Καίτη γιόρτασε τα 18 χρόνια δισκογραφικής της παρουσίας. Την επιλογή του ρεπερτορίου και την επιμέλεια της παραγωγής είχε αναλάβει ο ραδιοφωνικός παραγωγός Ποσειδώνας Γιαννόπουλος. Πρόκειται για έναν αμιγώς λαϊκό live δίσκο, στον οποίο η Γαρμπή τραγουδά με το δικό της στυλ τραγούδια άλλων καλλιτεχνών.[100][101] Όπως χαρακτηριστικά γράφει η ίδια στο ένθετο του άλμπουμ, ο δίσκος 18 Χρόνια Live είναι «ο δίσκος που την ενηλικίωσε δισκογραφικά».
Η Γαρμπή το 2009
Στις 22 Δεκεμβρίου του 2008, η Καίτη Γαρμπή έκανε την έκπληξη και συνεργάστηκε με τον έντεχνο συνθέτη Νίκο Αντύπα, που μαζί κυκλοφόρησαν τον δίσκο Καινούργια Εγώ, ο οποίος θεωρείται πως έχει ένα από τα πιο καλαίσθητα εξώφυλλα της ελληνικής δισκογραφίας.[102] Ο δίσκος περιελάμβανε δέκα τραγούδια και έλαβε αρκετά καλές κριτικές, τόσο για τη ποιότητα όσο και για την αισθητική του.[103][104][105] Το ομότιτλο είναι ένα ντουέτο με τον ράπερ, Θηρίο, και το πιο γνωστό τραγούδι του δίσκου, για το οποίο κυκλοφόρησε κι ένα πρωτοποριακό για την εποχή του βίντεο κλιπ. Ο συγκεκριμένος δίσκος κινείται σε ένα διαφορετικό στυλ απ' ότι είχε έως τότε κυκλοφορήσει η Γαρμπή, αλλά έχει και λαϊκά κομμάτια. Τελικά, ο δίσκος δεν κατάφερε να σημειώσει ιδιαίτερη επιτυχία, τόσο σε πωλήσεις όσο και ραδιοφωνικά, παρ' όλο που πέρασε και από τη κορυφή του τοπ 50 των εβδομαδιαίων πωλήσεων δίσκων και τις γενικά θετικές κριτικές. Με τη συγκεκριμένη δουλειά η Γαρμπή προσπάθησε να προσεγγίσει ένα κοινό που ως τότε της ήταν ξένο και σηματοδότησε μια νέα εποχή στην καριέρα της, αφού στράφηκε σε νέα, για την ίδια, μουσικά μονοπάτια.[106] [107] Το πρώτο σινγκλ του δίσκου, «Αυτό αξίζω» παρουσιάστηκε στο κοινό ζωντανά στο νυχτερινό κέντρο ΕΝΑΣΤΡΟΝ, όπου εμφανιζόταν η τραγουδίστρια στο πλευρό του Νότη Σφακιανάκη κατά τη χειμερινή περίοδο 2008-2009, ένα σχήμα που σημείωσε μεγάλη εμπορική επιτυχία.[108] [109] Ένα χρόνο αργότερα και συγκεκριμένα τον Δεκέμβριο του 2009 η Γαρμπή επέλεξε να παρουσιάσει το δίσκο της σε ένα χώρο διαφορετικό απ' αυτούς που συνήθιζε να εμφανίζεται, στη μουσική σκηνή Polis Studio.[110] [111]Οι εμφανίσεις της είχαν σημειώσει επιτυχία, ωστόσο έναν μόλις μήνα αργότερα η συνεργασία της με τον ιδιοκτήτη της συγκεκριμένης μουσικής σκηνής διακόπηκε απότομα λόγω έντονων διαφωνιών για την παράσταση.[112]
Μετά από μία απουσία δύο χρόνων και μερικών μηνών, η Καίτη Γαρμπή συνεργάστηκε και πάλι με τον Νίκο Αντύπα. Τον Φεβρουάριο του 2011 κυκλοφόρησε μέσω διαδικτύου ο νέος δίσκος της με τον τίτλο Παζλ. Στο δίσκο αυτό υιοθετήθηκαν πιο έντεχνες μελωδίες απ' ότι στο προηγούμενο.[113] Παράλληλα, είχε πάρει μετεγγραφή από τη Sony, στην οποία βρισκόταν από την αρχή της καριέρας της, για τη Universal. Στα τέλη Μαρτίου ο νέος δίσκος κυκλοφόρησε και στα δισκοπωλεία με την υπογραφή της νέας εταιρείας. Ο εν λόγω δίσκος απέσπασε γενικά πολύ καλές κριτικές, χωρίς όμως να σημειώσει επιτυχία.[114][115][116]
2012: Buona Vita, 20 χρόνια Φοίβος, ODEON KOSMOPOLIS
Το καλοκαίρι του 2012 η Γαρμπή έκανε την έκπληξη και συνεργάστηκε σε ένα ντουέτο με την Ιταλίδα τραγουδίστρια, Ορνέλα Βανόνι, στη διασκευή του «Buona Vita», τη παραγωγή του οποίου έκανε ο Ιταλός παραγωγός, Αλμπέρτο Ζεπιέρι. Το τραγούδι δόθηκε σε αποκλειστικότητα στον ραδιοφωνικό σταθμό Loveradio και σε σύντομο χρονικό διάστημα κατέκτησε μία από τις πρώτες θέσεις στα τραγούδια που μετέδιδε ο εν λόγω σταθμός.
Στις 24 Σεπτεμβρίου του 2012 η Γαρμπή έλαβε μέρος στην επετειακή και πολύ πετυχημένη συναυλία για τα 20 χρόνια του Φοίβου στην ελληνική δισκογραφία. Η εν λόγω συναυλία έλαβε χώρα στο Ο.Α.Κ.Α, όπου η Γαρμπή τραγούδησε κάποιες από τις μεγάλες επιτυχίες τους κερδίζοντας τις εντυπώσεις.[117][118][119]
Στις 12 Οκτωβρίου του 2012 η Καίτη Γαρμπή ξεκίνησε τις δέκα προγραμματισμένες εμφανίσεις της στο ODEON KOSMOPOLIS στην Αθήνα σε μια πρωτότυπη μουσική παράσταση. Οι παραστάσεις γίνονταν δύο φορές την εβδομάδα και συγκεκριμένα κάθε Παρασκευή και Σάββατο, ενώ η τελευταία πραγματοποιήθηκε στις 10 Νοεμβρίου του 2012.[120][121][122] Η πρωτοτυπία του προγράμματος έγκειτο στο ότι η Γαρμπή τραγουδούσε, ενώ στη μεγάλη οθόνη του κινηματογράφου οι θεατές παρακολουθούσαν μία μίνι ιστορία για κάθε τραγούδι που ερμήνευε. Εκτός από τις σκηνές από τα βίντεο κλιπ των τραγουδιών της, η οθόνη έδειχνε και σκηνές από μέρη όπως η Σαντορίνη, το Λονδίνο και η Κωνσταντινούπολη που η Γαρμπή είχε επισκεφτεί το καλοκαίρι του 2012. Οι παραστάσεις ήταν επιτυχημένες, αφού η προσέλευση του κοινού ήταν μεγάλη. Παράλληλα, και οι κριτικές ήταν θετικές απέναντι στο καινοτόμο αυτό πρόγραμμα.[123][124] Η επιθυμία της τραγουδίστριας να περιοδεύσει σε μεγάλες πόλεις της Ελλάδας προκειμένου να παρουσιάσει και εκτός πρωτεύουσας το πρωτότυπο πρόγραμμά της, δεν υλοποιήθηκε λόγω υψηλού κόστους.
Από τις 22/12/2012 μέχρι και τις 05/01/2013 η Καίτη Γαρμπή εμφανίστηκε στο CASABLANCA MUSIC HALL, σ' ένα έκτακτο θεατροκινηματογραφικὀ πρόγραμμα με μία ερωτική ιστορία - ταξίδι στη μουσική και συμμετοχή της γνωστής ακορντεονίστριας, Ζωής Τηγανούρια. Επρόκειτο για ένα πρόγραμμα που εμπεριείχε τολμηρές κι ανατρεπτικές ενορχηστρώσεις και, περνώντας από το έθνικ και το βαλκανικό, συμπεριελάμβανε υλικό που εκτεινόταν από τα καλύτερα τραγούδια του παλιού καλού ελληνικού κινηματογράφου έως τα γνωστότερα σύγχρονα εντεχνολαϊκά, ενώ κατέληγε στο πιο αυθεντικό λαϊκό ρεπερτόριο.[125][126]
2013: Από Καρδιάς, Buona Vita
Το 2013 άλλαξε δισκογραφική εταιρεία και υπογράφει συμβόλαιο με τη Frontseat, θυγατρική της Sony Music, της εταιρείας που την ανέδειξε. Ο νέος της παραγωγός ήταν ο Γιάννης Δόξας, ο οποίος υπήρξε ο επικεφαλής της ομάδας παραγωγής του δίσκου της Καίτης Πώς Αλλάζει Ο Καιρός του 2006, αλλά και στιχουργός κάποιων επιτυχιών της. Στις 23 Μαρτίου του 2013 κυκλοφόρησε από την εφημερίδα Espresso News ένα διπλό άλμπουμ με επιτυχίες της Γαρμπή με τίτλο Από Καρδιάς.[127] Περιείχε τριάντα δύο παλιότερες μεγάλες επιτυχίες της τραγουδίστριας, καθώς και δυο νέα τραγούδια, το «Πιο Πάνω Από Σένα» (μουσική: Βασίλης Γαβριηλίδης, στίχοι: Θάνος Παπανικολάου) και το «Ζωντανός Ουρανός» (μουσική & στίχοι: Ζωή Τηγανούρια). Η εφημερίδα εκείνο το Σαββατοκύριακο σημείωσε 20.000 πωλήσεις. Στα μέσα Απριλίου, ο δίσκος κυκλοφόρησε και στα δισκοπωλεία, περιλαμβάνοντας αυτή τη φορά τριάντα οκτώ συνολικά τραγούδια (τριάντα έξι παλιότερες επιτυχίες της τραγουδίστριας και τα δύο νέα τραγούδια που προαναφέρθηκαν).[128]
Στις 08 Ιουνίου του 2013 πραγματοποιήθηκε και η κυκλοφορία του δίσκου που είχε ηχογραφήσει τη προηγούμενη χρονιά στην Ιταλία, με το γενικό τίτλο Buona Vita και περιείχε δώδεκα τραγούδια, τα δέκα από τα οποία ήταν παλιότερες επιτυχίες της τραγουδίστριας, με άλλη όμως ενορχήστρωση και σε ιταλικό στίχο (π.χ. «La Malinconia» = θα Μελαγχολήσω, «Anime» = Πως Αλλάζει Ο Καιρός, κ.α). Ο εν λόγω δίσκος, που κυκλοφόρησε από την Egea Music, περιείχε και μια διασκευή του τραγουδιού "Ti Sento" (μια από τις μεγάλες επιτυχίες του Ιταλικού συγκροτήματος Matia Bazaar) που η Καίτη Γαρμπή έκανε ντουέτο με τον Κάρλο Μαράλε. Για το τελευταίο τραγούδι κυκλοφόρησε και βίντεο κλιπ. Τη παραγωγή και την επιμέλεια του δίσκου, ουσιαστικά της πρώτης διεθνούς κυκλοφορίας της Καίτης Γαρμπή, είχε αναλάβει ο γνωστός παραγωγός, Αλμπέρτο Ζεπιέρι.[129] [130] [131]
Τον ίδιο μήνα εμφανίστηκε στα Mad Video Music Awards. Στη συγκεκριμένη εκδήλωση ερμήνευσε το κομμάτι «Ιεροσυλία» μαζί με τον Νικηφόρο και τους Rec σημειώνοντας μεγάλη επιτυχία, αφού ήταν ένα από τα πρώτα σε συνολικές θεάσεις βίντεο στο youtube, ενώ σημείωσε και ραδιοφωνική επιτυχία.
Παράλληλα, η Καίτη σε συνέντευξή που παραχώρησε τον Ιούλιο σε ραδιοφωνικό σταθμό, ανακοίνωσε πως μέσα Σεπτέμβρη θα κυκλοφορούσε το πρώτο single από το νέο της δίσκο. Τον Αύγουστο, η επίσημη ιστοσελίδα της ανάρτησε στους στίχους από δύο τραγούδια που θα συμπεριλαμβάνονταν στη νέα της δουλειά με τους τίτλους «Στην Άδεια Σου Καρέκλα» (μουσική: Βασίλης Γαβριηλίδης, στίχοι: Θάνος Παπανικολάου) και «Η Ζωή Συνεχίζεται» (μουσική: Γιώργος Σαμπάνης, στίχοι: Γιάννης Δόξας).[132] Το τελευταίο τελικά συμπεριλήφθηκε στον δίσκο ως «Περίεργες Μέρες» σε στίχους Νίκου Γρίτση. Στις 23 Σεπτεμβρίου του 2013 κυκλοφόρησε ως αποκλειστικό στον ΛΑΜΨΗ FM το νέο τραγούδι «Στην Άδεια Σου Καρέκλα» ως το πρώτο single του νέου δίσκου, το οποίο σημείωσε μεγάλη επιτυχία και στο youtube.[133]
2013-2014: Περίεργες Μέρες, ΦΩΤΑΕΡΙΟ
Στις 10 Δεκεμβρίου του 2013 κυκλοφόρησε η νέα δισκογραφική δουλειά της Καίτης Γαρμπή, Περίεργες Μέρες. Εταιρεία κυκλοφορίας του δίσκου ήταν η Frontseat, υπό την αιγίδα της Minos EMI. Ο δίσκος περιελάμβανε συνολικά δεκαπέντε τραγούδια, από τα οποία τα έντεκα ήταν καινούργια ενώ τα τέσσερα αποτέλεσαν bonus tracks, καθώς είχαν ξανακυκλοφορήσει σε άλλους δίσκους (πρόκειται για τα "Πιο Πάνω Από Σένα", "Ιεροσυλία VMA Version", "Ζωντανός Ουρανός" και "Βuona Vita").[134] Τα έντεκα νέα τραγούδια υπέγραφαν οι: Γιώργος Σαμπάνης, Γιώργος Παπαδόπουλος, Βασίλης Γαβριηλίδης, Τάσος Παναγής, Νίκος Γρίτσης, Ελένη Γιαννατσούλια, Βίκυ Γεροθόδωρου, Βαγγέλης Κωνσταντινίδης, Γιάννης Δόξας και Θάνος Παπανικολάου. Ο δίσκος αυτός κινήθηκε σε ποπ κυρίως ρυθμούς, δεν έλειπαν όμως και κάποια λαϊκά τραγούδια που σηματοδότησαν την επιστροφή της τραγουδίστριας στο εμπορικό τραγούδι. Ο δίσκος έγινε πλατινένιος με βάση τις πωλήσεις που πέτυχε.
Παράλληλα, η Γαρμπή επέστρεψε δυναμικά στις μεγάλες πίστες και συνεργάστηκε τη σεζόν 2013-14 για πρώτη φορά με τον Γιώργο Μαζωνάκη στο ΦΩΤΑΕΡΙΟ,[135] [136]ένα σχήμα που σημείωσε μεγάλη εμπορική επιτυχία.[137][138] Το πρώτο τραγούδι που οπτικοποιήθηκε ήταν το «Ανεμοδαρμένα Ύψη» σε σκηνοθεσία Βίκυς Βελλοπούλου. Το συγκεκριμένο τραγούδι αποτέλεσε τη μεγάλη επιτυχία του δίσκου, αφού για πολλούς μήνες βρέθηκε στους επίσημους καταλόγους επιτυχιών των ραδιοφωνικών σταθμών.[139][140][141][142][143]Παράλληλα, πολύ θετικές ήταν οι κριτικές και για το ομώνυμο βίντεο κλιπ της Βελλοπούλου.[144][145]
Τη Κυριακή 26 Ιανουαρίου του 2014 ο δίσκος κυκλοφόρησε με την εφημερίδα Πρώτο Θέμα.[146] Η εφημερίδα τη συγκεκριμένη Κυριακή σημείωσε 120.650 πωλήσεις. Το βράδυ της ίδιας μέρας η τραγουδίστρια έκανε μία έκτακτη εμφάνιση στο σόου Dancing with the stars του ANT1 χορεύοντας ρούμπα με παρτενέρ τον επαγγελματία χορευτή, Θοδωρή Παναγάκο, υπό τους ήχους του τραγουδιού «Ανεμοδαρμένα Ύψη».[147][148]
2014-2015: MAGIQUE SALLE DE MUSIQUE, Οι Γαμπροί Της Ευτυχίας, "Ελεύθερη", CENTRAL
Από τις 28/11/2014 μέχρι και τις 17/1/2015, εμφανιζόταν κάθε Παρασκευή και Σάββατο στο νυχτερινό κέντρο MAGIQUE SALLE DE MUSIQUE στη Θεσσαλονίκη με επιτυχία έχοντας στο πλευρό της τον Γιώργο Παπαδόπουλο και τον Δήμο Μπέκε.[149][150]
Τον Ιανουάριο του 2015 κυκλοφόρησε και το soundtrack του remake της ταινίας "Οι Γαμπροί Της Ευτυχίας" από την Panik Records, στο οποίο η τραγουδίστρια συμμετείχε ερμηνεύοντας τρία τραγούδια του συνθέτη Χρήστου Παπαδόπουλου ("Να Μου Μιλάς Στον Ενικό", "Τα Πάνω Κάτω Μας" και "Φουντώνω Και Λυγίζω").[151][152] Στις 6 Μαρτίου του 2015 κυκλοφόρησε και το βίντεο κλιπ του τραγουδιού "Να Μου Μιλάς Στον Ενικό" που γυρίστηκε τον Ιανουάριο στα Ζαγοροχώρια και σκηνοθετήθηκε από τη Βικτώρια Βελλοπούλου.[153]
Στις 17 Απριλίου του 2015 κυκλοφόρησε και το νέο τραγούδι της με τίτλο "Ελεύθερη" (μουσική: Τζωρτζίνα Καραχάλιου & JP, στίχοι: Νίκη Παπαθεοχάρη).[154] Το τραγούδι σημείωσε γρήγορα επιτυχία και κατέκτησε τα ραδιοφωνικά airplay. Για άγνωστους λόγους, το τραγούδι έχει διαγραφεί από το youtube και τελικά δεν συμπεριλήφθηκε στο νέο της δίσκο.
Από τις 17/4/2015 μέχρι και τις 23/5/2015, κάθε Παρασκευή και Σάββατο εμφανιζόταν με επιτυχία στο CENTRAL μαζί με τον Γιώργο Παπαδόπουλο και τη Ναταλία Γερμανού σε ρόλο DJ.[155][156][157] Στα Mad Video Music Awards ήταν υποψήφια στη κατηγορία "Best Female Adult".[158][159]
2015-2016: "Άψυχα Πράγματα", 80's The Μusical, APOTHEKE LIVE CLUBBING, Νέα singles
Στις 26 Οκτωβρίου του 2015 κυκλοφόρησε το βίντεο κλιπ για το τραγούδι "Άψυχα Πράγματα" που συμπεριλαμβανόταν στο άλμπουμ Έμμονες Ιδέες, που κυκλοφόρησε τον Οκτώβριο του 2003 από τη Sony Music. Το βίντεο κλιπ σκηνοθετήθηκε από τη Βικτώρια Βελλοπούλου, λόγω των κινηματογραφικών συναυλιών της Καίτης στο σινεμά ODEON KOSMOPOLIS το φθινόπωρο του 2012.[160][161]
Τη σεζόν 2015-16, από τις αρχές Νοεμβρίου έως μέσα Μαρτίου, η Καίτη Γαρμπή συμμετείχε έχοντας πρωταγωνιστικό ρόλο στην επιτυχημένη και πολυσυζητημένη θεατρική παράσταση (musical κωμωδία) των Γ. Βάλαρη και Στ. Παπαδόπουλου, 80's the Musical, στο Θέατρο Πειραιώς 131. Συγκεκριμένα, υποδύθηκε τη Τζένη Πάππας, μια διάσημη τραγουδίστρια και σταρ της εποχής των 80's. Στη παράσταση πρωταγωνίστησαν επίσης οι: Ελένη Φουρέιρα, Ιωάννα Πηλιχού, Ήβη Αδάμου, Γιάννης Χατζηγεωργίου, Αιμίλιος Ράφτης, Χάρης Χιώτης και ο Σταμάτης Γαρδέλης. Μαζί τους και οι Αλχημιστές. Οι κριτικές για το ντεμπούτο της Καίτης στο θεατρικό σανίδι ήταν θετικές.[162][163][164][165]
Παράλληλα, από τις 19/12/2015 μέχρι και τις 28/2/2016, η τραγουδίστρια πραγματοποίησε εμφανίσεις στο APOTHEKE LIVE CLUBBING έχοντας στο πλευρό της τη Josephine και τον Γιάννη Παπαποστόλου. Η αφίσα και γενικότερα το concept των εμφανίσεων της Καίτης στο συγκεκριμένο χώρο είχαν επιρροές από τη κινηματογραφική ταινία "Μάτια Ερμητικά Κλειστά".[166]
Στις 14 Δεκεμβρίου του 2015, είχε προηγηθεί και η κυκλοφορία του νέου της τραγουδιού στα ραδιόφωνα με τίτλο "Κοίτα, Σ' Αγαπάω" (μουσική: Θάνος Γεωργουλάς, στίχοι: Ναταλία Γερμανού), που ήταν το πρώτο τραγούδι που κυκλοφόρησε από τη Panik Platinum, τη νέα δισκογραφική στέγη της τραγουδίστριας. Το βίντεο κλιπ του τραγουδιού κυκλοφόρησε στις 28 Δεκεμβρίου και οπτικοποιήθηκε στη Μύκονο από τη Βικτώρια Βελλοπούλου. Το τραγούδι σημείωσε μεγάλη επιτυχία, καθώς δημιουργήθηκε και μια δεύτερη εκδοχή του σε ντουέτο με τον τούρκο καλλιτέχνη, Burak Kut.[167][168][169]
Στις 22 Απριλίου του 2016 κυκλοφόρησε το τραγούδι "Disco Partizani" (διασκευή του Shantel) σε στίχους Γιάννη Γούνα, το οποίο παρουσιάστηκε για πρώτη φορά στο κοινό στα Madwalk 2016.[170][171] Στις 11 Ιουλίου του 2016 κυκλοφόρησε το τρίτο single με τίτλο "Σαββατόβραδο" (μουσική: Μάριος Ψιμόπουλος, στίχοι: Ελένη Γιαννατσούλια), το οποίο δεν σημείωσε ικανοποιητική πορεία στο youtube και τα airplay των ραδιοφωνικών σταθμών και τελικά δεν συμπεριλήφθηκε στον ερχόμενο δίσκο.
2016-2017: ΦΩΣ, Νέα singles, Mini καλοκαιρινή περιοδεία
Τη σεζόν 2016-17 εμφανιζόταν κάθε Σάββατο βράδυ και Κυριακή απόγευμα στο ΦΩΣ, έχοντας στο πλευρό της τη Στέλλα Καλλή. Οι επιτυχημένες εμφανίσεις τους, τις οποίες παρακολούθησαν και πολλοί επώνυμοι, διήρκεσαν από τις 3/12/2016 μέχρι και τις 9/4/2017.[172][173][174][175][176] Η αφίσα του σχήματος ήταν εμπνευσμένη από την ταινία των 90's "Pulp Fiction".[177][178][179] Λόγω της επιτυχίας του σχήματος οι εμφανίσεις των δύο κυριών συνεχίστηκαν για δύο Σάββατα, μετά το Πάσχα, 22/4/2017 και 29/4/2017.[180][181][182][183]
Στις 31 Οκτωβρίου του 2016, είχε προηγηθεί η κυκλοφορία του νέου τραγουδιού της με τίτλο "Αύριο" σε μουσική του Γιώργου Σαμπάνη και στίχους του Νίκου Γρίτση.[184][185][186] Το τραγούδι σημείωσε μεγάλη επιτυχία[187][188][189] και στις 24 Φεβρουαρίου του 2017 κυκλοφόρησε το βίντεο κλιπ του σε σκηνοθεσία Βικτώριας Βελλοπούλου, στο οποίο συμμετείχαν το μοντέλο, Παρασκευάς Μπουμπούρακας, ως παρτενέρ της Καίτης και η ηθοποιός, Μυριέλλα Κουρεντή, ως Καίτη σε μία από τις τρεις ζωές.[190][191][192]
Στις 2 Απριλίου του 2017, η τραγουδίστρια έκανε μία guest εμφάνιση στο talent show του ΑΝΤ1, "Rising Star", ερμηνεύοντας κάποιες από τις επιτυχίες της και κάνοντας ντουέτο με δύο παίκτες από την ομάδα της Δέσποινας Βανδή, η οποία και τη προσκάλεσε. Επίσης παρουσίασε σε πρώτη τηλεοπτική μετάδοση το νέο της τραγούδι με τίτλο "Κανείς Σαν Εσένα" σε μουσική του Ιορδάνη Παύλου και στίχους της Αγγελικής Μακρυνιώτη, το οποίο κυκλοφόρησε στις 5 Απριλίου του 2017.[193] [194][195] Το τραγούδι σημείωσε επιτυχία και μια αξιοπρεπή πορεία στο ραδιοφωνικό airplay.[196][197][198]
Το καλοκαίρι του 2017 πραγματοποίησε εμφανίσεις σε διάφορα μέρη της Ελλάδας (π.χ. Ζάκυνθος, Κιάτο, Ρόδος κ.α), ενώ σε κάθε της live την πλαισίωνε εναλλάξ ένας/μία νεότερος,/-η συνάδελφός της (Στέλλα Καλλή, Stan και Ραλλία Χρηστίδου). Το summer tour τους είχε τίτλο "Με Καρδιά Γεμάτη Φως". [199]
2017-2018: Σπάσε Τους Δείκτες, Kaitoji, STAGE LIVE, ΙΕΡΑ ΟΔΟΣ, ΑΚΡΩΤΗΡΙ
Στις 10 Νοεμβρίου του 2017 κυκλοφόρησε το νέο τραγούδι της με τίτλο "Βάλε Μια Τελεία" (μουσική: Γαβριήλ Γαβριήλογλου, στίχοι: Βασίλης Καρράς) με βίντεο κλιπ σε σκηνοθεσία Βικτώριας Βελλοπούλου.[200][201] Επρόκειτο για τον προάγγελο του νέου της δίσκου, με τίτλο Σπάσε Τους Δείκτες, ο οποίος κυκλοφόρησε από την PANIK PLATINUM στις 19 Δεκεμβρίου του 2017 και μετέπειτα έγινε χρυσός με 6.000 αντίτυπα. Τη παραγωγή ανέλαβε ο μουσικός Λεωνίδας Τζίτζος.[202][203] Το άλμπουμ περιλαμβάνει συνολικά δεκαπέντε τραγούδια, μεταξύ αυτών και το ντουέτο "Ούτε Λέξη" με τον Βασίλη Καρρά, με τον οποίο η τραγουδίστρια συνεργάστηκε τη σεζόν 2017-2018 και συνολικά για τρίτη φορά στη καριέρα της.[204][205] Στις 5 Φεβρουαρίου του 2018 κυκλοφόρησε το επόμενο single που είναι το ομότιτλο τραγούδι σε μουσική του Γιώργου Σαμπάνη και στίχους της Ελένης Γιαννατσούλια, ενώ το ίδιο τραγούδι παρουσιάστηκε σε πρώτη τηλεοπτική μετάδοση στις 4 Φεβρουαρίου του 2018 στη πρεμιέρα του βραδινού σόου Sunday Live του ΑΝΤ1.[206][207][208] Η νέα της δισκογραφική δουλειά μέσα σε λίγες ώρες από την κυκλοφορία της είχε γίνει το νούμερο 1 ψηφιακό άλμπουμ στις προτιμήσεις του κοινού σε iTunes και Play Store.[209][210] Στους επίσημους δείκτες της IFPI η καλύτερη θέση που κατέλαβε ο δίσκος ήταν το νούμερο 16. Από τον δίσκο ξεχώρισαν τα τραγούδια: "Όλα Πληρώνονται Εδώ", "Σπάσε Τους Δείκτες Του Ρολογιού", "Μια Κυρία", "Βάλε Μια Τελεία", "Σαν Τσιγάρο", "Κοίτα, Σ' Αγαπάω", "Κανείς Σαν Εσένα", "Αύριο" και το ντουέτο "Ούτε Λέξη".
Παράλληλα με τη κυκλοφορία του νέου της άλμπουμ, η τραγουδίστρια προέβη σε άλλο ένα πρωτοποριακό εγχείρημα. Συγκεκριμένα, κυκλοφόρησε τα στίκερς της με το όνομα Kaitoji ή Πες Το Με Μια Γαρμπή. Πρόκειται για τη πρώτη Ελληνίδα καλλιτέχνη που προβαίνει σε μία τόσο πρωτότυπη κίνηση. Τα στίκερς αποτυπώνουν όχι μόνο σκίτσα με το πρόσωπο της Καίτης, αλλά και σλόγκαν από τα τραγούδια της, όπως "Με πιάνουν οι ευαισθησίες μου", "Τι να λέμε, μου 'χεις λείψει" και πολλά άλλα.[211][212][213]
Οι εμφανίσεις της Γαρμπή και του Καρρά στο STAGE LIVE της Θεσσαλονίκης διήρκεσαν από τις 24/12/2017 μέχρι και τις 20/01/2018. Το επιτυχημένο σχήμα συνέχισε κατόπιν τις εμφανίσεις του, όπως ήταν προγραμματισμένο, στη πρωτεύουσα στην ΙΕΡΑ ΟΔΟ από τις 02/02/2018 μέχρι και τις 21/04/2018. Στο πλευρό των δύο τραγουδιστών βρισκόταν ο Χρήστος Μενιδιάτης.[214][215][216][217][218][219]
Στα Mad Video Music Awards 2018 ήταν υποψήφια στη κατηγορία "Best Female Adult".[220]
Τη καλοκαιρινή σεζόν του 2018, μετά σχεδόν από δέκα χρόνια, συνεργάστηκε για άλλη μια φορά επί πίστας με τον Νότη Σφακιανάκη στο ΑΚΡΩΤΗΡΙ NIGHT CLUB RESTAURANT. Οι επιτυχημένες εμφανίσεις τους ήταν δύο φορές την εβδομάδα και διήρκεσαν από τέλη Ιουνίου έως και μέσα Σεπτεμβρίου. [221][222][223][224]
Στις 27 Αυγούστου του 2018 πραγματοποίησε μία εξαιρετικά επιτυχημένη συναυλία στο Κηποθέατρο Παπάγου, με την ίδια να δηλώνει πως εκείνη "η μαγική βραδιά θα της μείνει αξέχαστη". Την επιμέλεια και το ρεπερτόριο της συναυλίας είχε αναλάβει ο Ποσειδώνας Γιαννόπουλος, ο οποίος φρόντισε να τη διανθίσει και με ανεπανάληπτα τραγούδια αξέχαστων δημιουργών (Μάνος Χατζιδάκις, Απόστολος Καλδάρας, Μίμης Πλέσσας, Γιάννης Σπανός, Γιώργος Ζαμπέτας κ.α).[225][226]
2018-19: Εμφανίσεις στο εξωτερικό, Καλλιτεχνική επανασύνδεση με τον Φοίβο, Νέα singles, 30 χρόνια καριέρας
Το φθινόπωρο του 2018 έκανε κάποιες επιλεγμένες εμφανίσεις στο εξωτερικό (Αμερική και Αγγλία).[227][228]
Τον Ιανουάριο του 2019 ανακοινώθηκε επίσημα πως η Καίτη Γαρμπή και ο Φοίβος συνεργάζονται ξανά δισκογραφικά μετά από 19 χρόνια. Το νέο τους sinlge τιτλοφορείται "Ήλιος Δε Βγαίνει Αν Δε Πεις Καλημέρα"[229][230] και κυκλοφόρησε στις 6 Φεβρουαρίου του 2019, απευθείας οπτικοποιημένο σε σκηνοθεσία Γιάννη Παπαδάκου.[231] Το τραγούδι σημείωσε αμέσως επιτυχία, όπως φάνηκε από τα ραδιοφωνικά charts και τα views στο youtube.[232][233][234] Η είδηση της καλλιτεχνικής της επανασύνδεσης της τραγουδίστριας με τον συνθέτη των επιτυχιών Φοίβο έγινε θέμα σε πολλά ιστολόγια και μάλιστα προέκυψαν και εκτενή αφιερώματα-αναδρομές που αφορούσαν στην κοινή επαγγελματική τους πορεία (1993-2000) και τη συμβολή τους στο μοντέρνο τραγούδι.[235][236]
Λόγω της συμπλήρωσης 30 χρόνων στην ελληνική δισκογραφία, η Καίτη Γαρμπή ήδη από την άνοιξη του 2019 ξεκίνησε μία "εορταστική" περιοδεία στην Ελλάδα με τίτλο "Αυτό Το Πάρτι Που Θέλω".[237] Από τις πρώτες κιόλας εμφανίσεις φάνηκε η θερμή υποδοχή του κόσμου στην τραγουδίστρια, όπως στη Πάτρα τον Μάιο, όπου το κέντρο ήταν ασφυκτικά γεμάτο,[238] αλλά και τον Ιούλιο στον Δήμο Αμαρουσίου, όπου η συμμετοχή του κόσμου στη συναυλία της ήταν πολύ θερμή.[239]
Στα Video Mad Music Awards 2019 ήταν υποψήφια στην κατηγορία "Best Female Adult".[240] Στη συγκεκριμένη εκδήλωση η τραγουδίστρια έδωσε το "παρών" ερμηνεύοντας τα τραγούδια "Θα Μελαγχολήσω" σε ντουέτο με το συγκρότημα Alcatrash, καθώς και το remix του "Ήλιος Δε Βγαίνει Αν Δε Πεις Καλημέρα", ενώ της απονεμήθηκε από την εταιρεία της PANIK PLATINUM τιμητική πλακέτα για την 30χρονη παρουσία της στα δισκογραφικά μουσικά δρώμενα.[241][242]
Το τελικό επετειακό πάρτυ των 30 χρόνων της δισκογραφικής παρουσίας της τραγουδίστριας έλαβε χώρα στο ΚΑΤΡΑΚΕΙΟ ΘΕΑΤΡΟ της Νίκαιας στις 16 Σεπτεμβρίου του 2019. Στη συγκεκριμένη εκδήλωση συμμετείχαν καλλιτέχνες που έχουν συνεργαστεί με τη Γαρμπή τόσο δισκογραφικά όσο και σε live εμφανίσεις. Ειδικότερα, το "παρών" έδωσαν οι: Γιώργος Παπαδόπουλος, Αντώνης Ρέμος, Γιώργος Σαμπάνης, Διονύσης Σχοινάς, Κώστας Τουρνάς και Ελένη Φουρέιρα.[243] Η συναυλία θεωρήθηκε άκρως επιτυχημένη με τον κόσμο να αποθεώνει τη τραγουδίστρια, ενώ στις εκπλήξεις της βραδιάς συγκαταλέχθηκε και η παρουσία τους γιου της Δημήτρη Σχοινά, ο οποίος συνόδευσε μουσικά τη μητέρα στο πιάνο, όταν εκείνη τραγούδησε την μπαλάντα "Το Λάθος Μου".[244][245]
Συγχρόνως, κυκλοφόρησε ψηφιακά στις 15 Σεπτεμβρίου του 2019 αλλά και στα ραδιόφωνα το νέο single της με τίτλο "Κορμιά Χαμένα", τους στίχους και τη σύνθεση του οποίου υπογράφει ο Φοίβος.[246] Το τραγούδι σημείωσε επιτυχία και στις 8 Νοεμβρίου του 2019 κυκλοφόρησε με βίντεο κλιπ, υπό τις σκηνοθετικές οδηγίες του Γιώργου Γκάβαλου.[247]
2019-20: ΕΝΑΣΤΡΟΝ, 30 Χρόνια Live δίσκος, Νέα singles
Από τις 29/11/2019 μέχρι και τις 7/3/2020, κάθε Παρασκευή και Σάββατο, εμφανιζόταν στο ΕΝΑΣΤΡΟΝ μαζί με τον Γιώργο Σαμπάνη και τη Demy.[248] Το σχήμα σημείωσε μεγάλη επιτυχία με 32 συνολικά sold out εμφανίσεις. Ο λόγος που το σχήμα δεν συνέχισε τις επιτυχημένες εμφανίσεις παραπάνω ήταν το γενικό κλείσιμο όλων των κέντρων διασκέδασης ως μέτρο πρόληψης για αποφυγή συναθροίσεων λόγω του κορωνοϊού.[249]
Τη Μ. Δευτέρα 13 Απριλίου του 2020 κυκλοφόρησε ψηφιακά ο δεύτερος Live δίσκος στην καριέρα της τραγουδίστριας με τίτλο "30 Χρόνια Καίτη Γαρμπή Live 16/9/2019". Πρόκειται για την ηχογράφηση της επετειακής και άκρως επιτυχημένης συναυλίας της στο Κατράκειο Θέατρο με τραγούδια από τη 30χρονη πορεία της στην ελληνική δισκογραφία, κάποια από τα οποία τα μοιράζεται με συναδέλφους της που συμμετείχαν στη συναυλία αυτή.[250] Αρχές Αυγούστου του 2020 κυκλοφόρησε και το deluxe τριπλό live album και DVD «30 Χρόνια Καίτη Γαρμπή Live» σε όλα τα φυσικά καταστήματα πώλησης δίσκων σε ένα ιδιαίτερο, συλλεκτικό package, το οποίο έγινε πλατινένιο.[251]
Στις 28 Απριλίου του 2020 κυκλοφόρησε το τραγούδι "Κιβωτός", μια διασκευή της ομώνυμης επιτυχίας της τραγουδίστριας και του Φοίβου από το 1997, αυτή τη φορά ως ντουέτο με τον Αντώνη Ρέμο. Το συγκινητικό βίντεο κλιπ, λόγω των συνθηκών που βιώνει η χώρα με τον κορωνοϊό, δημιουργήθηκε με τη συμβολή του κοινού, ενώ τα έσοδα θα διατεθούν για φιλανθρωπικό σκοπό στην "Κιβωτό του Κόσμου".[252][253] Το τραγούδι σημείωσε μεγάλη ραδιοφωνική επιτυχία και έκανε εκατομμύρια θεάσεις στο youtube.[254][255]
2020-21: Νέα singles, Μην Αρχίζεις Τη Μουρμούρα, House Of Fame
Στις 2 Οκτωβρίου του 2020 κυκλοφόρησε το νέο τραγούδι της με τίτλο "Σ' Όποιον Αρέσω" σε μουσική και στίχους του Φοίβου από τη Panik Platinum. Πρόκειται για το τρίτο τραγούδι που φέρει την υπογραφή του συνθέτη μετά την καλλιτεχνική επανασύνδεσή τους το 2019. Στις 15 Οκτωβρίου κυκλοφόρησε και το ανατρεπτικό music video του εν λόγω τραγουδιού, που σκηνοθέτησε ο Γιώργος Γκάβαλος. Το βίντεο κλιπ περνάει ένα κοινωνικό μήνυμα κατά των κάθε είδους διακρίσεων και αναγράφεται κιόλας στο τέλος (Όλοι διαφορετικοί. Όλοι ίσοι).[256]
Με την Καίτη Γαρμπή έκαναν Παραμονή Πρωτοχρονιάς τα ζευγάρια στη σειρά Μην αρχίζεις τη μουρμούρα. Η αγαπημένη σειρά ήρθε την Παραμονή Πρωτοχρονιάς με ένα απολαυστικό επεισόδιο, στο οποίο guest star έκανε η μοναδική Καίτη Γαρμπή. Σύμφωνα με το σενάριο, λίγη ώρα πριν την αλλαγή του χρόνου, η Καίτη Γαρμπή έφτασε στο σπίτι και βρήκε έκπληκτη τους… μουρμούρηδες ήδη μέσα! Προσπάθησαν να της εξηγήσουν τι συνέβη και να την καθησυχάσουν εξηγώντας της ότι δεν είναι διαρρήκτες! Η παρεξήγηση τελικά λύθηκε λίγο πριν την έλευση του 2021 και η Καίτη Γαρμπή, αφού δεν τους πέταξε έξω απ’ το σπίτι, τους προσκάλεσε να κάνουν ρεβεγιόν όλοι μαζί και να ξεχάσουν όλα αυτά που τράβηξαν. Φυσικά με πολύ τραγούδι!
Τον Φεβρουάριο του 2021, η Καίτη συμμετείχε ως κριτής μαζί με τον πρόεδρο της Panik Records, Γιώργο Αρσενάκο, τον Γιάννη Πλούταρχο και τον Φοίβο στο τηλεοπτικό μουσικό show House Of Fame του ΣΚΑΪ, κάθε Παρασκευή στα live show της εκπομπής. Παράλληλα, τον Μάρτιο του 2021 συμμετείχε ως guest στην επιτυχημένη σειρά του Alpha υποδυόμενη τη τραγουδίστρια Νταίζη Ντάκου, η οποία -σύμφωνα με το σενάριο- εξωτερικά μοιάζει τρομερά στη Γαρμπή κι αυτός είναι ο βασικός λόγος που δεν προχώρησε η καριέρα της.[257] Επιπλέον, την ίδια περίοδο η τραγουδίστρια κυκλοφόρησε το "Ατόφιο Χρυσάφι", μια διασκευή της ομώνυμης επιτυχίας της και του Φοίβου ως ντουέτο με τον Διονύση Σχοινά από την Panik Platinum. Η εν λόγω διασκευή σημείωσε μεγάλη ραδιοφωνική επιτυχία, καταλαμβάνοντας μάλιστα αρκετές φορές και την πρώτη θέση στο airplay chart. Στα Mad Video Music Awards 2021 η Καίτη Γαρμπή ήταν υποψήφια σε δύο κατηγορίες: Καλύτερη Γυναίκα Τραγουδίστρια, και το Καλύτερο Τραγούδι της Χρονιάς: "Κιβωτός" με τον Αντώνη Ρέμο.[258][259][260]
2021-22: Νέα singles, Επανακυκλοφορία των "Χριστούγεννα Με Την Καίτη" & "Ευαισθησίες"
Στις 8 Νοεμβρίου του 2021 κυκλοφόρησε το νέο της τραγούδι της με τίτλο "Άμα Φύγω" σε μουσική και στίχους του Φοίβου από τη Panik Platinum.
Τον Δεκέμβριο της ίδιας χρονιάς επανακυκλοφόρησε το album "Χριστούγεννα Με Τη Καίτη" με προσθήκη δύο Χριστουγεννιάτικων κομματιών. Στις 11 Μαρτίου του 2022 κυκλοφορεί άλλο ένα τραγούδι του Φοίβου σε επανεκτέλεση, το "Τρυφερότητα" ντουέτο με τον Γιάννη Πλούταρχο. Στις 21 Μαρτίου κυκλοφορεί για πρώτη φορά τις "Ευαισθησίες" του 1997 σε βινύλιο μαζί με κάποια bonus tracks και ένα δισκάκι 45 στροφών με το "Ατόφιο Χρυσάφι" με την Original Version και τη διασκευή με τη συμμετοχή του Διονύση Σχοινά.
Χριστούγεννα Με Τη Καίτη
Έχω Στα Μάτια Ουρανό
Πως Αλλάζει Ο Καιρός
12.000 + 120.000 (με την έκδοση της εφημερίδας Πρώτο Θέμα)
Τι Θέλουνε Τα Μάτια Σου
↑ User, Super. «ΔΙΣΚΟΓΡΑΦΙΑ». www.kaitigarbi.com.gr. Ανακτήθηκε στις 30 Ιανουαρίου 2017.
↑ User, Super. «ΒΙΟ». www.kaitigarbi.com.gr. Ανακτήθηκε στις 30 Ιανουαρίου 2017.
↑ «Καίτη Γαρμπή-Διονύσης Σχοινάς: Συμπλήρωσαν 18 χρόνια γάμου». http://www.toratora.gr/79579-kaiti-garmpi-dionusis-sxoinas-sumplirosan-18-xronia-gamou/. Ανακτήθηκε στις 2017-01-30.
↑ «Ο ρομαντικός γάμος Γαρμπή-Σχοινά».
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 5 Δεκεμβρίου 2018. Ανακτήθηκε στις 4 Ιανουαρίου 2017.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 13 Μαρτίου 2017. Ανακτήθηκε στις 21 Μαΐου 2017.
↑ Καίτη Γαρμπή - Ραδιοφωνική Παρουσίαση Δίσκου Ευαισθησίες
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιουνίου 2006. Ανακτήθηκε στις 15 Ιουνίου 2006.
↑ ««Άψυχα πράγματα»| Δείτε το νέο video clip της Καίτης Γαρμπή!». Μικρόφωνο. 2015-10-27. http://mikrofwno.gr/2015/10/apsicha-pragmata-dite-to-neo-video-clip-tis-ketis-garmpi/. Ανακτήθηκε στις 2017-01-30.
↑ «"Άψυχα πράγματα" - Δείτε το ακυκλοφόρητο βίντεο κλιπ της Καίτης Γαρμπή». GetGreekMusic. 2015-10-26. https://www.getgreekmusic.gr/apsyxa-pragmata-kaiti-garbi/. Ανακτήθηκε στις 2017-01-30.
↑ «"Κοίτα σ'αγαπάω" - Δείτε το νέο βίντεο κλιπ της Καίτης Γαρμπή». GetGreekMusic. 2015-12-29. https://www.getgreekmusic.gr/garmpi-koita-sagapao-new-vc/. Ανακτήθηκε στις 2017-01-30.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 2 Φεβρουαρίου 2017. Ανακτήθηκε στις 24 Φεβρουαρίου 2017.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουλίου 2017. Ανακτήθηκε στις 6 Αυγούστου 2017.
↑ «House of Fame: Με τέλεια έναρξη και εκθαμβωτική συνέχεια από Ελένη Φουρέιρα και Καίτη Γαρμπή». in.gr. 26 Φεβρουαρίου 2021. Ανακτήθηκε στις 4 Μαρτίου 2021.